 

**בבית הדין הצבאי המחוזי**

**במחוז שיפוטי צפון**

**בפני השופטים: רס"ן חיים בלילטי – אב"ד**

**בעניין: התובע הצבאי (ע"י ב"כ, קמ"ש תומר אקילוב וסגן ירדן יהושע )**

**נגד**

**ח/\*\*\* רב"ט ג.ר (ע"י ב"כ, סגן יהונתן חסון)**

הכרעת - דין

על פי הודאתו, מורשע הנאשם בשתי עבירות של שימוש בסם מסוכן לפי סעיף7(א) ו-(ג) סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

**ניתנה היום, , והודעה בפומבי ובמעמד הצדדים.**

**\_\_\_\_\_\_\_\_**

**אב"ד**

גזר - דין

הנאשם נותן את הדין בגין שתי עבירות של שימוש בסם מסוכן, בגין שימוש בסם מסוכן מסוג קנאביס במספר הזדמנויות שונות בנסיבות צבאיות במהלך החודש שחלף בצוותא עם חייל אחר, ובגין שימוש בסם מסוכן מסוג זה במספר הזדמנויות בנסיבות אזרחיות במהלך השנה האחרונה.

הנאשם התגייס לצה"ל בחודש מרץ 2019 ומשרת כלוחם. חקירתו נפתחה בעקבות דיווח מפקדים. יצוין כי במעשי השימוש בבסיס לא היה הנאשם זה שהביא את הסם לשימוש.

הסדר הטיעון בו נקשרו הצדדים מאזן בין חומרת העבירות, היקפן ומשך התקופה בה בוצעו השימושים בסם, לבין שיקולים ראייתיים ונטילת האחריות של הנאשם.

הנאשם בדברו האחרון הביע חרטה עמוקה על המעשים והביע מוטיבציה לשוב למסלול שירותו כלוחם.

בנסיבות האמורות, חרף ההקלה בעונש, מצאתי לאמץ את הסכמת הצדדים בהיותה בתוך מתחם העונש ההולם.

על הנאשם נגזרים, אפוא, העונשים הבאים:

1. חמישים (50) ימי מאסר לריצוי בפועל, שיימנו החל ביום מעצרו.
2. עונש מאסר מותנה בן שישים (60) ימים למשך שנתיים (2), שלא יעבור כל עבירה לפי פקודת הסמים המסוכנים.
3. עונש מאסר מותנה בן שלושים (30) ימים למשך שנתיים (2), שלא יעבור עבירה שעניינה סירוב להיבדק לשם גילוי שימוש בסמים מסוכנים.
4. שישים (60) ימי פסילת רנצ"א בפועל מקבל או החזק רישיון נהיגה שמניינם מיום סיום ריצוי עונש המאסר בפועל. נרשמה הצהרת הנאשם כי אין ברשותו רישיון נהיגה כלל.
5. הורדה לדרגת טוראי.

**ניתן היום, 14.05.2020, והודע בפומבי ובמעמד הצדדים.**

**זכות ערעור כחוק.**

**\_\_\_\_\_\_\_\_**

**אב"ד**

**העתק נכון מהמקור  
רסן גלעד הרמן  
ק' בית הדין**

**נערך על ידי ל.ש**

**בתאריך 19.05.2020**

**חתימת המגיה:**